የኮሮና ወረርሽኝን ለመከላከል 30 ሺህ በጎ ፈቃደኞች በመዲናዋ ተሰማርተዋል፤ ከ200 ሚሊዮን ብር በላይም ድጋፍ ተገኝቷል፡፡
ባሕር ዳር፡ መጋቢት 26/2012 ዓ.ም (አብመድ) የአዲስ አበባ ከተማ መስተዳድር ምክትል ከንቲባ ታከለ ዑማ (ኢንጂነር) ዛሬ በኮሮና ወረርሽኝ መከላከል ዙሪያ እየተሠሩ ያሉ ጉዳዮችን በተመለከተ መግለጫ ሰጥተዋል፡፡ ምክትል ከንቲባው እንዳስታወቁት በመዲናዋ ስለወረርሽኙ ግንዛቤ ለመፍጠር፣ ድጋፍ ለማሰባሰብና ሌሎችም ተግባራትን ለመከወን ከ30 ሺህ በላይ በጎ ፈቃደኛ ወጣቶች ተሰማርተዋል፡፡ከግለሰቦችና ከልዩ ልዩ ድርጅቶችና ተቋማት በዓይነትና በጥሬ ገንዘብ ከ200 ሚሊዮን ብር በላይ ድጋፍ መሰብሰቡንም ኢንጂነር ታከለ ዑማ ገልጸዋል፡፡